Dionysios Lamptrailainen

Dionysios Lamptrailainen (k. n. 205/204 eaa.) oli antiikin kreikkalainen epikurolaiseen koulukuntaan kuulunut filosofi. Hän oli kotoisin Lamptraista, Attikasta. Diogenes Laertioksen mukaan Dionysios seurasi Polystratosta epikurolaisen koulun johdossa Ateenassa vuonna 219/218 eaa. Hän toimi koulun johdossa ilmeisesti kuolemaansa saakka. Hänen seuraajansa koulun johdossa oli Basileides.Diogenes Laaertios: Merkittävien filosofien elämät ja opit X.25.

Dionysios Lamptrailainen on joskus sekoitettu Dionysios Herakleialaiseen, joka luopui stoalaisuudesta ja siirtyi kyreneläiseen koulukuntaan.

 Lähteet 

Luokka:Antiikin kreikkalaiset filosofit
Luokka:Epikurolaiset filosofit
Luokka:Ennen ajanlaskun alkua syntyneet
Luokka:Ennen ajanlaskun alkua kuolleet